Diari Oficial de la Generalitat Valenciana


Sumari del DOGV 9949, del 02-10-2024 (2024/10852)

EXTRACTE de la Resolució de 24 de setembre de 2024, del Rectorat, per la qual es convoquen premis en el marc de la promoció d'una cultura d'igualtat de tracte i oportunitats a través de la docència, la investigació i la transferència del coneixement.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10841

CVE
:   KQIF-E-6566-13062

Data del document
:   24-09-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ensenyament
    * igualtat de tracte
    * distinció honorífica

BDNS (identif.): 787748

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/787748>

*Primer. Persones beneficiàries*

Per a optar als premis esmetats en aquestes bases reguladores, la persona sol·licitant ha de formar part de la comunitat universitària de la UMH i reunir els requisits següents:

Categoria A:

Ser estudiant de la UMH que haja presentat i defensat el TFG, TFM i tesi doctoral en els cursos acadèmics 2022/2023 o 2023/2024 en la UMH.

Categoria B:

La participació pot ser individual o grupal. En cas de ser grupal, almenys una de les persones integrants del grup ha de pertànyer a la comunitat universitària de la UMH: personal tècnic, de gestió i d'administració i serveis, personal docent investigador i/o personal investigador.

*Segon. Objecte*

L'objecte de la present convocatòria, que està regulada per les bases ací expressades, en la categoria A és premiar treballs finals de grau (TFG), treballs finals de màster (TFM) i tesis doctorals (TD) que incorporen la perspectiva de gènere o aborden temàtiques d'estudis referides a problemàtiques específiques de les dones en qualsevol àmbit d'investigació; i en la categoria B, premiar estudis i informes que mostren la situació de les dones en la UMH, els resultats dels quals estiguen lligats al II Pla d'igualtat i/o contribuïsquen a afavorir l'elaboració del diagnòstic previ al III Pla d'igualtat.

Els premis consisteixen en un reconeixement públic davant de la comunitat universitària a través del lliurament d'un diploma i un premi econòmic. A més, en la categoria A, els treballs premiats poden ser tinguts en compte com a material didàctic o de difusió a través de la Unitat d'Igualtat, sense perjudici del que estableix la legislació en matèria de drets d'autoria, especialment en el cas de les tesis doctorals; en la categoria B, la UMH es reserva el dret de publicar i difondre el treball o els treballs premiats.

*Tercer. Bases reguladores*

<https://boumh.umh.es/files/2024/09/RR_02282_2024.pdf>

*Quart. Quantia*

La dotació màxima total per a aquesta convocatòria és de 2.500 euros. S'estableix un premi de 500 euros per a la tesi doctoral i 250 € per a cadascun dels premis de TFG i TFM, respectivament. El premi d'investigació s'estableix en 1.500 €.

*Quint. Termini de presentació de sol·licituds*

El termini de presentació de sol·licituds és de deu dies hàbils després de la data de publicació de l'extracte d'aquesta convocatòria en el *Diari Oficial de la Generalitat Valenciana*  (DOGV).

  

Elx, 24 de setembre de 2024

Juan José Ruiz Martínez

Rector